CELEX: 32021D0607(01)
Language: ro
Date: 2021-06-03 00:00:00
Title: Decizia de punere în aplicare a Comisiei din 3 iunie 2021 de stabilire a unei liste a indicațiilor geografice protejate în temeiul Regulamentului (UE) 2019/787 al Parlamentului European și al Consiliului pentru care se depun cereri de înregistrare internațională în temeiul articolului 2 din Regulamentul (UE) 2019/1753 al Parlamentului European și al Consiliului 2021/C 215 I/02

7.6.2021   
               
               
                  RO
               
               
                  Jurnalul Oficial al Uniunii Europene
               
               
                  CI 215/3
               
            
         DECIZIA DE PUNERE ÎN APLICARE A COMISIEI
         din 3 iunie 2021
         de stabilire a unei liste a indicațiilor geografice protejate în temeiul Regulamentului (UE) 2019/787 al Parlamentului European și al Consiliului pentru care se depun cereri de înregistrare internațională în temeiul articolului 2 din Regulamentul (UE) 2019/1753 al Parlamentului European și al Consiliului
         (2021/C 215 I/02)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/1753 al Parlamentului European și al Consiliului din 23 octombrie 2019 privind acțiunile Uniunii în urma aderării acesteia la Actul de la Geneva al Acordului de la Lisabona privind denumirile de origine și indicațiile geografice (1), în special articolul 2 alineatul (3),
         întrucât:
         
                     (1)
                  
                  
                     Actul de la Geneva al Acordului de la Lisabona privind denumirile de origine și indicațiile geografice (2) („Actul de la Geneva”) este un acord internațional în temeiul căruia părțile contractante pun în aplicare un sistem de protecție reciprocă a denumirilor de origine și a indicațiilor geografice.
                  
               
                     (2)
                  
                  
                     În urma Deciziei (UE) 2019/1754 a Consiliului (3) privind aderarea Uniunii la Actul de la Geneva, Uniunea a depus instrumentul de aderare la Actul de la Geneva la 26 noiembrie 2019. Aderarea Uniunii la Actul de la Geneva a intrat în vigoare la 26 februarie 2020. Întrucât Uniunea a fost a cincea parte contractantă care a aderat la Actul de la Geneva, acesta a intrat în vigoare la aceeași dată, în conformitate cu articolul 29 alineatul (2) din Actul de la Geneva.
                  
               
                     (3)
                  
                  
                     În conformitate cu articolul 5 alineatele (1) și (2) din Actul de la Geneva, autoritățile competente ale fiecărei părți contractante la Actul de la Geneva pot depune cereri de înregistrare internațională a unei denumiri de origine sau a unei indicații geografice la Biroul Internațional al Organizației Mondiale a Proprietății Intelectuale, care o înregistrează în registrul internațional. În conformitate cu articolul 9 din Actul de la Geneva, celelalte părți contractante pot decide dacă să protejeze denumirea de origine sau indicația geografică respectivă pe teritoriul lor la finalul și în baza unei proceduri specifice de examinare.
                  
               
                     (4)
                  
                  
                     În conformitate cu articolul 1 alineatul (2) din Regulamentul (UE) 2019/1753, în sensul regulamentului respectiv și al actelor adoptate în temeiul acestuia, termenul „indicații geografice” se referă la indicațiile geografice în sensul Regulamentului (UE) 2019/787 al Parlamentului European și al Consiliului (4).
                  
               
                     (5)
                  
                  
                     În conformitate cu articolul 2 alineatul (1) din Regulamentul (UE) 2019/1753, în calitate de autoritate competentă a Uniunii, Comisia este împuternicită să depună cereri de înregistrare internațională a denumirilor de origine și a indicațiilor geografice ale Uniunii la Biroul Internațional în momentul aderării Uniunii la Actul de la Geneva și ulterior în mod regulat.
                  
               
                     (6)
                  
                  
                     În perioada septembrie-decembrie 2020, statele membre au trimis Comisiei, în conformitate cu articolul 2 alineatul (2) din Regulamentul (UE) 2019/1753, 12 cereri de înregistrare în registrul internațional a unor indicații geografice care provin de pe teritoriul lor și care sunt protejate în conformitate cu Regulamentul (UE) 2019/787.
                  
               
                     (7)
                  
                  
                     Pentru denumirile protejate în conformitate cu Regulamentul (UE) 2019/787 ca indicații geografice trebuie depuse cereri de înregistrare în registrul internațional ca indicații geografice.
                  
               
                     (8)
                  
                  
                     Prin urmare, trebuie stabilită o listă a indicațiilor geografice, pe baza respectivelor cereri ale statelor membre adresate Comisiei de a depune cereri de înregistrare internațională a indicațiilor geografice care sunt originare de pe teritoriul lor și care sunt protejate în Uniune în conformitate cu Regulamentul (UE) 2019/787.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului pentru băuturi spirtoase,
                  
               DECIDE:
         
            Articol unic
            În anexa la prezenta decizie este stabilită o listă a indicațiilor geografice protejate în temeiul Regulamentului (UE) 2019/787 pentru care se depun cereri de înregistrare internațională de către Comisie.
         
         
            Adoptată la Bruxelles, 3 iunie 2021.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 271, 24.10.2019, p. 1.
         
            (2)  JO L 271, 24.10.2019, p. 15.
         
            (3)  Decizia (UE) 2019/1754 a Consiliului din 7 octombrie 2019 privind aderarea Uniunii Europene la Actul de la Geneva al Acordului de la Lisabona privind denumirile de origine și indicațiile geografice (JO L 271, 24.10.2019, p. 12).
         
            (4)  Regulamentul (UE) 2019/787 al Parlamentului European și al Consiliului din 17 aprilie 2019 privind definirea, descrierea, prezentarea și etichetarea băuturilor spirtoase, utilizarea denumirilor băuturilor spirtoase în prezentarea și etichetarea altor produse alimentare, protecția indicațiilor geografice ale băuturilor spirtoase, utilizarea alcoolului etilic și a distilatelor de origine agricolă în băuturile alcoolice, și de abrogare a Regulamentului (CE) nr. 110/2008 (JO L 130, 17.5.2019, p. 1).
      
      
         
            ANEXĂ
            Lista indicațiilor geografice protejate în Uniune în conformitate cu Regulamentul (UE) 2019/787 (indicații geografice) pentru care se depun cereri de înregistrare internațională în temeiul articolului 2 din Regulamentul (UE) 2019/1753
            
               Grecia
            
            
                        —
                     
                     
                        Τσικουδιά/Tsikoudia/Τσίπουρο/Tsipouro (IG)
                     
                  
               Spania
            
            
                        —
                     
                     
                        Brandy de Jerez (IG)
                     
                  
                        —
                     
                     
                        Brandy del Penedés (IG)
                     
                  
                        —
                     
                     
                        Chinchón (IG)
                     
                  
                        —
                     
                     
                        Gin de Mahón (IG)
                     
                  
                        —
                     
                     
                        Pacharán navarro (IG)
                     
                  
                        —
                     
                     
                        Ronmiel de Canarias (IG)
                     
                  
               Cipru
            
            
                        —
                     
                     
                        Ζιβανία/Τζιβανία/Ζιβάνα/Zivania (IG)
                     
                  
               Ungaria
            
            
                        —
                     
                     
                        Törkölypálinka (IG)
                     
                  
               Finlanda
            
            
                        —
                     
                     
                        Suomalainen Vodka/Finsk Vodka/Vodka of Finland (IG)
                     
                  
               Grecia, Cipru
            
            
                        —
                     
                     
                        Ouzo/Ούζο (IG)
                     
                  
               Ungaria, Austria
            
            
                        —
                     
                     
                        Pálinka (IG)